CELEX: 32013R0763
Language: fi
Date: 2013-08-07 00:00:00
Title: Komission täytäntöönpanoasetus (EU) N:o 763/2013, annettu 7 päivänä elokuuta 2013 , asetuksen (EY) N:o 637/2009 muuttamisesta siltä osin kuin on kyse tiettyjen kasvilajien luokittelusta lajikenimien sopivuuden arviointia varten  ETA:n kannalta merkityksellinen teksti

8.8.2013   
            
            
               FI
            
            
               Euroopan unionin virallinen lehti
            
            
               L 213/16
            
         KOMISSION TÄYTÄNTÖÖNPANOASETUS (EU) N:o 763/2013,
   annettu 7 päivänä elokuuta 2013,
   asetuksen (EY) N:o 637/2009 muuttamisesta siltä osin kuin on kyse tiettyjen kasvilajien luokittelusta lajikenimien sopivuuden arviointia varten
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (1) ja erityisesti sen 9 artiklan 6 kohdan,
   ottaa huomioon vihannesten siementen pitämisestä kaupan 13 päivänä kesäkuuta 2002 annetun neuvoston direktiivin 2002/55/EY (2) ja erityisesti sen 9 artiklan 6 kohdan,
   sekä katsoo seuraavaa:
   
               (1)
            
            
               Viljelykasvi- ja vihanneslajien lajikenimien sopivuutta koskevista täytäntöönpanosäännöistä 22 päivänä heinäkuuta 2009 annetun komission asetuksen (EY) N:o 637/2009 (3) liitteessä I esitettyjä luokkia olisi tiettyjen lajien osalta mukautettava siten, että otetaan huomioon kansainväliseen kasvitieteelliseen luokitukseen tehdyt muutokset. Yhteisön kasvilajikevirasto sisällytti jo marraskuussa 2012 kyseiset muutokset suuntaviivoihin, jotka sisältävät selittävät huomautukset yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94 63 artiklaan.
            
         
               (2)
            
            
               Sen vuoksi asetusta (EY) N:o 637/2009 olisi muutettava.
            
         
               (3)
            
            
               Tässä asetuksessa säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 637/2009 liite I tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä elokuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 193, 20.7.2002, s. 1.
   
      (2)  EYVL L 193, 20.7.2002, s. 33.
   
      (3)  EUVL L 191, 23.7.2009, s. 10.
   
      LIITE
      Muutetaan asetuksen (EY) N:o 637/2009 liite I seuraavasti:
      
                  1)
               
               
                  Korvataan taulukossa 1, ”Sukuun sisältyvät luokat”, luokkia 4.1 ja 4.2 koskevat rivit seuraavasti:
                  
                              Luokat
                           
                           
                              Tieteelliset nimet
                           
                        
                              ”Luokka 4.1
                           
                           
                              
                                 Solanum tuberosum
                              
                           
                        
                              Luokka 4.2
                           
                           
                              
                                 Solanum lycopersicum, tomaatin perusrungot ja lajienväliset hybridit
                           
                        
                              Luokka 4.3
                           
                           
                              
                                 Solanum melongena
                              
                           
                        
                              Luokka 4.4
                           
                           
                              
                                 Solanum, paitsi luokat 4.1, 4.2 ja 4.3”
                           
                        
            
                  2)
               
               
                  Korvataan taulukossa 2, ”Luokat, joihin sisältyy enemmän kuin yksi suku”, luokkia 201 ja 203 koskevat rivit seuraavasti:
                  
                              Luokat
                           
                           
                              Tieteelliset nimet
                           
                        
                              ”Luokka 201
                           
                           
                              
                                 Secale, Triticum, xTriticosecale
                              
                           
                        
                              Luokka 203 (*)
                           
                           
                              
                                 Agrostis, Dactylis, Festuca, xFestulolium, Lolium, Phalaris, Phleum ja Poa”